open-index/open-wikipedia-markdown huggingface dataset:
Korn

Οι **Korn** (στυλιζαρισμένο ως: **KoЯn**) είναι Nu-Metal μουσικό συγκρότημα που σχηματίστηκε το 1993. Οι Korn είναι από τα παλαιότερα συγκροτήματα που ακολουθούν ακόμη αυτό το είδος μουσικής, ενώ είναι και ένα από τα πιο γνωστά για αυτό το είδος μουσικής παγκοσμίως. Το συγκρότημα σχηματίστηκε στην Μπέικερσφιλντ της πολιτείας, Καλιφόρνια στις Ηνωμένες Πολιτείες Αμερικής. Αποτελείται από τους Τζόναθαν Ντέιβις, Τζέιμς Σέιφερ, Ρέγκιναλντ Αρβίζου και Ρέι Λουζιέρ.

Ο πρώτος τους δίσκος, ο οποίος ήταν ντέμο, κυκλοφόρησε το 1993 και έχει τον τίτλο *Neidermeyer's Mind*. Τον Οκτώβριο του 1994 έβγαλαν τον πρώτο τους επίσημο δίσκο με τίτλο *Korn*. Το 1996 κυκλοφόρησαν το *Life is Peachy* και το 1998 το τρίτο τους άλμπουμ, *Follow the Leader*. Το τρίτο άλμπουμ τους εντάχθηκε ως το νούμερο 1 δίσκο του Billboard 200. Κυκλοφόρησαν άλλα δυο άλμπουμ τα οποία ήρθαν το 2000 και 2002 (Τα *Issues* και *Untouchables*, αντίστοιχα). Στη συνέχεια, ακολούθησαν και άλλα, ενώ το τελευταίο τους (Requiem) βγήκε το φθινόπωρο του 2022.

Συνολικά, έχουν πουληθεί 19 εκατομμύρια κομμάτια στην Αμερική, και παγκοσμίως περίπου 35. Επίσης, έχουν κερδίσει δύο βραβεία Γκράμι και μέσα στους διεκδικητές των βραβείων είχαν συμμετάσχει εφτά φορές. Από τα 41 βίντεο κλιπ που έχουν γυρίσει, τα 28 έχουν μπει στο Billboard 200.

## Δισκογραφία

* *Korn* (1994)
* *Life Is Peachy* (1996)
* *Follow the Leader* (1998)
* *Issues* (1999)
* *Untouchables* (2002)
* *Take a Look in the Mirror* (2003)
* *See You on the Other Side* (2005)
* *Untitled album* (2007)
* *Korn III: Remember Who You Are* (2010)
* *The Path of Totality* (2011)  
* The Paradigm Shift (2014)
* *The Serenity of Suffering* (2016)
**The Nothing* (2019)
**Requiem* (2022)

## Εξωτερικοί σύνδεσμοι
* Επίσημη ιστοσελίδα

Κατηγορία:Νικητές Kerrang! Awards
Κατηγορία:Βραβευμένοι με Grammy
Κατηγορία:Nu metal συγκροτήματα από Καλιφόρνια
Κατηγορία:Alternative metal συγκροτήματα
Κατηγορία:Heavy metal συγκροτήματα από Καλιφόρνια
Στήλη πολεμιστού από την Ικαρία

Η **στήλη πολεμιστή** από τον αρχαίο αττικό δήμο της Ικαρίας είναι αρχαιολογικό εύρημα.
## Ιστορία του ευρήματος
Βρέθηκε τον Φεβρουάριο του 1888 σε καθαρισμό των ερειπίων βυζαντινής εκκλησίας που διενήργησε η Αμερικανική Σχολή Κλασικών Σπουδών στον Διόνυσο, τον αρχαίο δήμο Ικαρίας της Αττικής. Ήταν τοποθετημένη σαν σκαλοπάτι στο βάθρο του νάρθηκα. Μετά την ανακάλυψή του μεταφέρθηκε στην Σταμάτα, όπου του έγινε αρχαιολογική εξέταση.

## Περιγραφή
Είναι κατασκευασμένο από μάρμαρο της Πεντέλης. Βρέθηκε τεμαχισμένο σε τρία κομμάτια (συμπεριλαμβανομένου και του κεφαλιού που λείπει στην φωτογραφία επειδή βρέθηκε λίγο αργότερα). Ομοιάζει πολύ με την στήλη του Αριστίωνος, ενώ διαφέρει σε λεπτομέρειες. Συγκρίνοντας τις δύο στήλες βρίσκουμε ότι ο εικονιζόμενος πολεμιστής έχει ακριβώς το ίδιο ύψος. Αντί της επιγραφής του καλλιτέχνη η στήλη αυτή έχει διακόσμηση τεσσάρων ροδάκων. Πιθανόν να έφερε επιγραφή με το όνομα του εικονιζόμενου αγωνιστή στο βάθρο, που έχει χαθεί.

## Χρονολόγηση
Η σύγκριση των λεπτομερειών της στήλης με αυτή του Αριστίωνα δεν αφήνει αμφιβολία ότι τα δύο έργα είναι της ίδιας εποχής. Εκτός από την εκδοχή, να υπάρχει κοινό, προγενέστερο πρότυπο, πιθανόν η στήλη του Αριστίωνα να είναι λίγο προγενέστερη ή το πρωτότυπο της στήλης από την Ικαρία. Πιθανόν η στήλη της Ικαρίας να είναι αντίγραφο που κατασκεύασε κάποιος ικανότερος τεχνίτης, ή ο ίδιος καλλιτέχνης να το επανέλαβε βελτιώνοντάς το στις λεπτομέρειες.

## Δείτε επίσης
* Στήλη του Αριστίωνος
## Πηγές
* 



Κατηγορία:Στήλες
Όπερα Θεσσαλονίκης

Η **Όπερα Θεσσαλονίκης** (**Ο.Θ.**) αποτελεί πολιτιστικό φορέα με αντικείμενο το λυρικό θέατρο. Ιδρύθηκε τον Δεκέμβριο του 1997 στη Θεσσαλονίκη με πρωτοβουλία του Οργανισμού "Θεσσαλονίκη, Πολιτιστική Πρωτεύουσα της Ευρώπης 1997" ως αυτοτελές τμήμα του Κρατικού Θεάτρου Βορείου Ελλάδος (ΚΘΒΕ) με την αρχική ονομασία *Όπερα Δωματίου Θεσσαλονίκης*.

Το 2002 το Υπουργείο Πολιτισμού την μετονόμασε σε *Όπερα Θεσσαλονίκης* εξασφαλίζοντας της συγχρόνως οικονομική και διοικητική αυτονομία. Ωστόσο σύμφωνα με το άρθρο 58 του Ν. 4002/2011 ο οργανισμός καταργείται ως αυτοτελές τμήμα και συγχωνεύεται με το Κρατικό Θέατρο Βορείου Ελλάδος. Αυτό ήταν εν μέρει αποτέλεσμα της οικονομικής διαχείρισης του φορέα· το χρέος έφτασε τα 1.500.000 ευρώ.Την περίοδο 2008-2010 καλλιτεχνικός διευθυντής ήταν ο μπασοβαρύτονος Γιάννης Γιαννίσης. Τον Απρίλιο του 2024 καταδικάστηκε σε κάθειρξη 8 ετών για κακοδιαχείριση κατά τη διάρκεια αυτής της περιόδου .

Πρόεδρος της Εφορίας της Όπερας Θεσσαλονίκης είναι ο νυν πρόεδρος του δ.σ. του ΚΘΒΕ Θωμάς Τρικούκης και αντιπρόεδρος η Άννα Σταυρακοπούλου, επίκουρη καθηγήτρια Θεατρολογίας στο τμήμα θεάτρου του Αριστοτέλειου Πανεπιστημίου Θεσσαλονίκης. Από το χειμώνα του 2010 η Όπερα δεν έχει ανεβάσει παράσταση.

Μετά τη συγχώνευση ο καλλιτεχνικός διευθυντής του ΚΘΒΕ, Σωτήρης Χατζάκης, δήλωσε πως την καλλιτεχνική περίοδο 2011 - 2013 είναι δυνατό να παρουσιαστεί μόνο μια πειραματική παραγωγή όπερας και μάλιστα σε συνεργασία με την Κρατική Ορχήστρα Θεσσαλονίκης και το Μέγαρο Μουσικής Θεσσαλονίκης.

## Δείτε Επίσης
* Εθνική Λυρική Σκηνή
* Μέγαρο Μουσικής Θεσσαλονίκης
* Εταιρεία Μακεδονικών Σπουδών
* Βασιλικό Θέατρο Θεσσαλονίκης

## Πηγές
*Όπερα Θεσσαλονίκης - Κρατικό Θέατρο Βορείου Ελλάδος


Οπερα
Κατηγορία:Όπερα στην Ελλάδα
Ντολμάς

thumb|right|350px|Ένα πιάτο ντολμάδες
Ο **ντολμάς** (απαντάται και ως **σαρμάς** ή Σαρμαδάκια κύριως στην (Βόρεια Ελλάδα) ή **γιαρμάς** ή **κουπέπι** είναι φαγητό, και πιο συγκεκριμένα, ένα είδος πιάτων με γεμιστά λαχανικά. Το ντολμά τον συναντάμε στην Ελληνική κουζίνα, στην κουζίνα της Οθωμανικής Αυτοκρατορίας και των γύρω περιοχών, όπως Ρωσία, Μέση Ανατολή, Καυκασία Κεντρική και Νότια Ασία και στο εξωτικό Μοσχάτο. Ίσως ο πιο γνωστός είναι αυτός, που παρασκευάζεται με αμπελόφυλλα, ενώ στην Ελλάδα χρησιμοποιούνται επίσης φύλλα μαρουλιού και λάχανου για να τυλιχτεί η γέμιση καθώς και πολυ πιστάτσιο. Εκτός Ελλάδας, με τη λέξη ντολμάς αναφέρονται και γεμιστά πιάτα όπου γεμίζονται άλλα λαχανικά, όπως κρεμμύδι, κολοκυθάκια, μελιτζάνες, ντομάτα και πιπεριά και το πουκ. Οι ντολμάδες με κρέας γενικά σερβίρονται ζεστοί, συχνά με σάλτσα ή αυγολέμονο. Οι νηστίσιμοι γενικώς σερβίρονται κρύοι, αν και στο Ιράν τρώγονται και με τους δύο τρόπους. Νηστίσιμοι και μη συχνά τρώγονται με γιαούρτι. Σε ένα μικρό χωριό,το Αιτωλικό γιορτάζουν οι κάτοικοι του χωριού κάθε χρόνο τον Ιούνιο , κάνοντας την «γιορτή του πουκίσιους».

## Ονομασίες

* Ντολμαδάκια
* Σαρμαδάκια (Βόρεια Ελλάδα)
* Γιαπράκια (Δωδεκάνησα)
* Γιαρμάς
* Γιαλαντζί
* Πουκ
* Κουπέπια (Κύπρος)

## Γέμιση
Η γέμιση αποτελείται συνήθως από ρύζι, κιμά ή σιτάρι. Σε κάθε περίπτωση, η γέμιση περιλαμβάνει κρεμμύδι, μαϊντανό, βότανα και μπαχαρικά. Τα νηστίσιμα γεμιστά είναι μαγειρεμένα με ελαιόλαδο και περιλαμβάνουν σταφίδες, κρεμμύδι, ξηρούς καρπούς ή όσπρια.

## Όνομα και ετυμολογία

Η λέξη «ντολμά» είναι ένα ρηματικό ουσιαστικό της τουρκικής γλώσσας. Ειδικότερα, προκύπτει από το ρήμα doldurmak (=γεμίζω)

Ο ντολμάς είναι συνήθως ένα γεμιστό λαχανικό. Λόγου χάριν, τα γεμιστά κολοκυθάκια, η γεμιστή ντομάτα, πιπεριά ή μελιτζάνα, όπως και τα γεμιστά από σκουμπρί, καλαμάρια και μύδια καλούνται επίσης «ντολμά». Πιάτα που περιλαμβάνουν φύλλα περιτυλίγματος όπως τα αμπελόφυλλα, λαχανοντολμάδες ή γύρω από ένα γέμισμα ονομάζονται *[[Σάρμα (τρόφιμα)|σάρμα]]* αν και σε πολλές γλώσσες  η διάκριση αυτή δεν γίνεται συνήθως. Ο όρος «σάρμα» προέρχεται από το τουρκικό ρήμα *sarmak* που σημαίνει «τυλίγω». Άλλες παραλλαγές προκύπτουν από την τουρκική λέξη για το «φύλλο», *yaprak*.

Ο ντολμάς μπορεί να μαγειρευτεί με ελαιόλαδο, ή ακόμη χωρίς κιμά, πιάτο που μερικές φορές ονομάζεται *γιαλατζί* (τουρκ. *yalancı*) που σημαίνει «ψεύτης» ή «ψεύτικος» στα Τούρκικα .«Ψεύτικο» πιάτο επειδή ακριβώς δεν περιέχει κρέας.

Σε ορισμένες χώρες, η κοινή ονομασία για το πιάτο είναι ένα δάνειο της λέξεως «ντολμά» ή «γιαπράκ», σε άλλους είναι μια γηγενής λέξη, και μερικές φορές συνυπάρχουν οι δύο με διαφορετικές σημασίες: αλβανικά: japrak, Αραβικά: محشي (maḥshi, «γεμιστό») ή دولمة (ντολμά), محشي ورق عنب (maḥshī waraq inab, «γεμιστά φύλλα»), κουρδικά: ντολμά (دۆلمە), yaprakh (یاپراخ). Στο συριακό Χαλέπι, η λέξη yabraq (يبرق) αναφέρεται σε ντολμαδάκια, ενώ η λέξη maḥshī (محشي) αναφέρεται σε λαχανοντολμάδες και γεμιστά.

## Παραπομπές


Κατηγορία:Ελληνική κουζίνα
Κατηγορία:Τουρκική κουζίνα
Κατηγορία:Αζερική κουζίνα
Κατηγορία:Εβραϊκή κουζίνα
Κατηγορία:Αρμενική κουζίνα
Κατηγορία:Μαγειρεμένα φαγητά
Κατηγορία:Τουρκικές λέξεις και φράσεις
Κύπελλο Ελλάδος καλαθοσφαίρισης γυναικών 2002-2003

To **[[Κύπελλο Ελλάδος καλαθοσφαίρισης γυναικών]] 2002-03** ξεκίνησε στις 15 Σεπτεμβρίου 2002 με τους αγώνες της πρώτης φάσης και τελείωσε στις 9 Μαρτίου 2003 με τον τελικό μεταξύ του Μέγ. Αλέξανδρου Θεσσαλονίκης και του Α.Ν.Ο. Γλυφάδας. Το κύπελλο κατέκτησε ο **[[Α.Ν.Ο. Γλυφάδας (καλαθοσφαίριση γυναικών)|Α.Ν.Ο. Γλυφάδας]]** για δεύτερη συνεχόμενη χρονιά.

## Α΄ φάση

### 1η αγωνιστική

### 2η αγωνιστική

## Β΄ φάση

### 1η αγωνιστική

### 2η αγωνιστική

## Τελική φάση

Η τελική φάση (Final Four) διεξήχθη στην Αθήνα, στο Κλειστό Γυμναστήριο Πατησίων, στις 8 και 9 Μαρτίου 2003.

### Ο κυπελλούχος

## Πηγές
*Ελληνική Ομοσπονδία Καλαθοσφαίρισης

Γυναικων 2002 2003
Κατηγορία:Καλαθοσφαίριση το 2002
Κατηγορία:Καλαθοσφαίριση το 2003
Λίμνες της Μαδαγασκάρης

Αυτός είναι ένας **κατάλογος [[λίμνη|λιμνών]] της [[Μαδαγασκάρη]]ς**.

* Αλαότρα
* Ανόνι 
* Αντριάμπε
* Αντροβόκι
* Ιτάσι
* Ιχότρι
* Κινκόνι
* Μαρονγκάρι
* Μπενάμπα
* Μπετσιμπόκα
* Τζεφ
* Τριτρίβα
* Τσιμαναμπετσότσα

## Δείτε επίσης
* Ποτάμια της Μαδαγασκάρης

Κατηγορία:Γεωγραφία της Μαδαγασκάρης
Λίμνη Αλαότρα

Η **Λίμνη Αλαότρα** (γαλλικά: *Lac Alaotra*) είναι η μεγαλύτερη λίμνη της Μαδαγασκάρης. Βρίσκεται στην Επαρχία Τομασίνα. Καλύπτει 900 μέτρα και το μέγιστο σημείο κάτω από τη θάλασσα είναι 1,5 μέτρα. Οι υδροβιότοποι που την περιβάλλουν καλύπτουν 7.223 τ.χλμ.. Βρίσκεται ανατολικά της Μαδαγασκάρης. Γύρω της υπάρχουν διάφορες πόλεις, όπως η Βοϊτσάρα, η Ιμεριμαντρόσο, η Αντρέμπα κ.α. Περιβάλλεται από μια πεδιάδα, η οποία έχε τη μεγαλύτερη παραγωγή σε ρύζι από όλες τις άλλες περιοχές της Μαδαγασκάρης. Η Αλαότρα αποτελεί σημαντικό μεν, απειλητικό δε μέρος για πουλιά γλυκού νερού. Ένα από αυτά τα πουλιά είναι η Πάπια του Μέλλερ (*Anas melleri*) και είναι υπό εξαφάνιση. Άλλα πουλιά είναι η Πάπια της Μαδαγασκάρης και το Πουλί της Αλαότρα.
 
## Παραπομπές


## Εξωτερικοί σύνδεσμοι
* Lake Alaotra 

Κατηγορία:Γεωγραφία της Μαδαγασκάρης
Λιμνη Αλαοτρα
Κατάλογος πόλεων της Μαδαγασκάρης

right|250px
Αυτός είναι ένας **κατάλογος [[πόλη|πόλεων]] της [[Μαδαγασκάρη]]ς**. Εδώ αναφέρονται 70 πόλεις και κωμοπόλεις, καθώς και οι 10 μεγαλύτερες

* Ανκαζόμπε
* Ανταναναρίβο
* Ανταναφότσι
* Αντζοζορόμπε
* Αντραμασίνα
* Αμπατολάμπι
* Αμποχιντρατρίμο
* Αριβονιμάμο 
* Μαντζακαντριάνα
* Τσιροανομαντίντι
* Αμπαραφαραβόλα
*Αμπατοντραζάκα
* Ανταναμπάο Μαναποότσι
*Ανοσίμπε Ανάλα
*Αντιλαμένα 
*Βαβατενίνα 
* Βατομάντρι
* Βοϊμπινάνι
* Μαανόρο
* Μανανάρα Αβαράτρα
* Μαροαντσέτρα
* Μαρολάμπο
* Μοραμάνγκα
* Σοανιεράνα Ιβόνγκο
*Τοαμασίνα
*Αμπανίχι
* Αμποασάρι
*Αμποβόμπε
* Ανκαζοάμπο
* Μπεκίλι
* Μπέλο Τσιριμπιχίνα
* Μπελόχα
* Μπενενίτρα
* Μπερορόχα
*Τολιάρα
* Μαχατζάγκα 
*Αμπατομποένι
* Αμπατομαΐντι
*Αμπέντζα
*Αναλαλάβα
* Ανταλάχα
* Αντσιραμπαζάχα
* Αντσοχίχι
* Αντσαλόβα
* Μοεαλανάνα
* Μπεφαντριάνα-Αβαράτρα
* Μπεσαλάμπι
* Μποριζίνι
* Καντρέχο
* Μαεβατανάνα
*Ανταλάχα
*Αντάπα
* Αντσιραμπαζάχα
*Αντσιρανάνα
* Αμπάντζα
* Αμπιλόμπε
* Βοεμάρ
* Νόσι Μπε
* Σαμπάβα
* Αμπαλαβάο
* Αμπατοφιναντραχάνα
*Αμποϊμααμασίνα 
*Αμπούσιτρα
*Αμποχιμαχασόα
* Βανγκαϊντράνο
* Βοϊπένο
* Βοντρόζο 
*Ιακόρα
* Ιβοχίμπε
*Ικαλαμαβόνι
* Ικόνγκο
* Ιφαναντιάνα
*Ιχόσι
* Μανακάρα
* Μιντόνγκι-Σουντ
* Μπεφοτάκα
* Νόσι Βαρίκα
*Φαντριάνα
* Φαραφανγκάνα

## Οι δέκα μεγαλύτερες πόλεις
# Ανταναναρίβο - 1.403.449 
# Τοαμασίνα - 179.045 
# Αντσιραμπέ - 160.356
# Φιαναραντσόα - 144.225
# Μαχατζάνγκα - 135.660
# Τολιάρα - 101.661
# Αντσιρανάνα - 73.491
# Αντανιφότσι - 59.000
# Αμποβόμπε- Αντρόι - 57.000
# Αμπαραφαραβόλα - 43.000

## Δείτε επίσης
* Δήμοι της Μαδαγασκάρης

## Παραπομπές



Μαδαγασκαρη
Κιλίκιο

**Κιλίκιο** είναι ένδυμα ή εσώρουχο κατασκευασμένο από χονδροειδές ύφασμα ή ζωική τρίχα. Η λέξη προέρχεται από το Λατινικό cilicium, μια κάλυψη φτιαγμένη από τρίχα της αίγας από την Κιλικία της Μικράς Ασίας. 

Τέτοια ενδύματα φορέθηκαν στην ιστορία της Χριστιανικής πίστης, για να νεκρώσουν τη σάρκα. Άγιοι και μοναχοί αναφέρεται ότι το φορούσαν συχνά αλλά και τα πλούσια άτομα φόρεσαν μερικές φορές ως τιμωρία , κάτι που απαγορευόταν στη Βίβλο.

Κατηγορία:Εσώρουχα
Νικόλαος Ορφανός

Ο **Νικόλαος Π. Ορφανός** (1893-1975) ήταν Έλληνας μετανάστης στις Η.Π.Α.. Επαναπατρίστηκε και υπήρξε ευεργέτης του ενοριακού Ιερού Ναού «Αγίου Νικολάου» Κάψια Αρκαδίας και του Δημοτικού σχολείου Κάψια της Αρκαδίας. 

## Βιογραφικά στοιχεία
Ο Νικόλαος Παρασκευά Ορφανός, γεννήθηκε στο χωριό Κάψια Αρκαδίας το 1893 από τον Παρασκευά Ορφανό και την σύζυγό του Κωνσταντίνα Ορφανού το γένος Αναγνωστόπουλου. Μετανάστευσε στις Ηνωμένες Πολιτείες Αμερικής σε νεαρή ηλικία όπου σύντομα απέκτησε μεγάλη περιουσία. Δεν παντρεύτηκε ποτέ και επέστρεψε στην Ελλάδα. 

Υπήρξε ευεργέτης του ενοριακού Ιερού Ναού Αγίου Νικολάου και του Δημοτικού σχολείου στα Κάψια Αρκαδίας ενώ βοήθησε οικονομικά το χωριό του και τους κατοίκους του. Αδέλφια του ήσαν ο δημοδιδάσκαλος του χωριού Κάψια, Ιωάννης Ορφανός, ο Γιώργος Ορφανός και η Αθανασία Ορφανού.

Σήμερα στο χωριό υπάρχει προτομή του, φιλοτεχνημένη από τον γλύπτη Ζεγκ δίπλα στο πανδοχείο «Αρχοντικό Καλτεζίωτη» στο νεκροταφείο του Αγ. Νικολάου.

## Παραπομπές

"Ιστορία της Αρκαδίας", Αντώνης Κάτσικας Εκδόσεις Κόσμος 1995 
*Επίσημη ιστοσελίδα της οικογένειας Ορφανός https://web.archive.org/web/20140718191652/http://www.orphanos.web44.net/ 

Κατηγορία:Ιστορία της Αρκαδίας
Λεόν (αποσαφήνιση)

Με την ονομασία Λεόν (Leon, Léon ή León) είναι γνωστά:

;Μέρη
* το Λεόν (Ισπανία), πόλη στην Ισπανία
* η επαρχία του Λεόν, στην Ισπανία
* το Βασίλειο του Λεόν
* η νήσος Λεόν, στο λιμάνι του Κάντιθ, Ισπανία
* το χώρα του Λεόν, περιοχή της Βρετάννης

* το Λεόν (Μεξικό), πόλη στην πολιτεία Γκουαναχουάτο του Μεξικό
* το Λεόν (Νικαράγουα), πόλη της Νικαράγουας
* το Λεόν (διαμέρισμα), διαμέρισμα της Νικαράγουας

;Άτομα
* ο ισπανός ποιητής, κληρικός και συγγραφέας Φράυ-Λουδοβίκος-Πόνθε ντε Λεόν
* η ισπανίδα λόγια Μαρία Τερέσα Λεόν
* ο γάλλος συγγραφέας Πωλ Λεόν
* ο ισπανός συγγραφέας Ρικάρδο Λεόν

;Άλλα
* το μοντέλο SEAT Leon
* Λεόν (ταινία)

## Δείτε επίσης
* Λέων (αποσαφήνιση)

Κατηγορία:Επώνυμα
Λεόν (Μεξικό)

Το **Λεόν** (), επισήμως γνωστό ως **Λεόν ντε λος Αλντάμα** (), είναι πόλη στη μεξικανική πολιτεία Γουαναχουάτο. Είναι έδρα του δήμου του Λεόν. Η πόλη είχε το 2010 πληθυσμό 1.436.733, ενώ η μητροπολιτική περιοχή του Λεόν, που περιλαμβάνει και την κοντινή πόλη Σιλάο, έχει συνολικά 1.609.504 κατοίκους, καθιστώντας την έβδομη μεγαλύτερη μεγαλύτερη μητροπολιτική περιοχή του Μεξικού. Η πόλη είναι χτισμένη σε υψόμετρο 1.815 μέτρων.

Η οικονομία της πόλης βασίζεται στην επεξεργασία δερμάτων και την κατασκευή προϊόντων από δέρμα, όπως υποδήματα, ζώνες και ζακέτες. Το 60% που κατασκευάζονται στο Μεξικό φτιάχνονται στο Λεόν. Επιπλέον, τα πολυτελή ξενοδοχεία και οι καλής ποιότητας υπηρεσίες έχουν μετατρέψει το Λεόν σε ένα από τα σημαντικότερα κέντρα του Μεξικού για διασκέδαση, αναψυχή και γαστρονομία. Θεωρείται επίσης ως μια από τις περιβαλλοντικά φιλικές πόλεις του Μεξικό, καθώς έχει ένα εκτεταμένο δίκτυο ποδηλατοδρόμων.

Η περιοχή που είναι σήμερα κτισμένη η πόλη κατοικούταν πριν την άφιξη των Ισπανών από ιθαγενείς. Οι Ισπανοί αποίκησαν την πόλη το 1576. Η πόλη καταστράφηκε από πλημμύρα το 1888, αλλά ανοικοδομήθηκε πλήρως.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μεξικού
Δημήτρης Διαμαντάρας

Ο **Δημήτρης Διαμαντάρας** (18 Ιουλίου 1984) είναι Έλληνας αθλητής του στίβου στο άλμα εις μήκος. Ανήκει στον Γ.Σ. Κηφισιάς.

## Βιογραφία
Γεννήθηκε στο Μαρούσι στις 18 Ιουλίου του 1984. Προπονείται με τον Δημήτρη Σιούντρη, ο οποίος τον μύησε από το ξεκίνημά του στο αγώνισμα. Την περίοδο 2008-2010 γυμνάστηκε με τον προπονητή Γιώργο Πομάσκι. 

Είναι κάτοχος της 7ης επίδοσης όλων των εποχών στο μήκος στην Ελλάδα στον ανοικτό στίβο και της 10ης επίδοσης όλων των εποχών στον κλειστό στίβο.

Επίσης, ανήκε στην ομάδα σκυταλοδρομίας Εφήβων 4Χ100μ. που αγωνίστηκε στο Παγκόσμιο Πρωτάθλημα Εφήβων Νεανίδων στο Kingston στις 20/07/2002 και η οποία σημείωσε Πανελλήνιο ρεκόρ Εφήβων με 40.55. 

Σημαντικότερες του διακρίσεις είναι η 7η θέση στο Πανευρωπαϊκό Πρωτάθλημα Εφήβων, στο Τάλμπερε, στις 26/07/2003, με επίδοση 7,44 μ. και επίσης στο Πανευρωπαϊκό Πρωτάθλημα Νέων, στην Ερφούρτη το 2005 με επίδοση 7,76 μ. Έχει καταλάβει και την 6η θέση στην Πανεπιστημιάδα στην Μπανγκόγκ το 2007 με επίδοση 7,71 μ.

## Ατομικές Επιδόσεις

*Ανοικτός στίβος (μήκος): 8,12 Σπάρτη 27/07/2005
*Κλειστός στίβος (μήκος): 7,89 Βουκουρέστι 04/02/12

Η εξέλιξη του **Δημήτρη Διαμαντάρα** στο άλμα εις μήκος:

**Ανοικτός στίβος**

*1999 : 6.84μ.
*2000 : 7.00μ.
*2001 : 7.50μ.
*2002 : 7.61μ.
*2003 : 7.71μ.
*2004 : 8.10μ.
*2005 : 8.12μ.
*2006 : 7.99μ.
*2007 : 7.90μ.
*2008 : 7.77μ.
*2009 : 7.84μ.
*2010 : 7.81μ.
*2011 : 7.93μ.
*2012 : 8.09μ.
  

**Κλειστός στίβος**

*2002 : 7,28μ.
*2003 ; 7.50μ.
*2005 : 7.40μ.
*2006 : 7.81μ.
*2007 : 7.82μ.
*2008 : 7.65μ.
*2009 : 7.82μ.
*2010 : 7.89μ.
*2012 : 7.89μ.

## Διεθνείς Διακρίσεις

**Ανοικτός στίβος**

*2ος Βαλκανικό Πρωτάθλημα Ανδρών, Σόφια, 05/07/2007, επίδοση 7.76
*3ος Βαλκανικό Πρωτάθλημα Εφήβων, Κωστάντζα, 14/09/2003, επίδοση 7.20
*6ος Πανεπιστημιάδα, Μπανγκόγκ, 12/08/2007, επίδοση 7.71
*6ος Μεσογειακοί Αγώνες, Πεσκάρα, 03/07/2009, επίδοση 7.67
*7ος Πανευρωπαϊκό Πρωτάθλημα Εφήβων, Τάλμπερε, 26/07/2003, επίδοση 7.44
*7ος Πανευρωπαϊκό Πρωτάθλημα Νέων, Ερφούρτη, 16/07/2005 , επίδοση 7.76

## Εθνικές Διακρίσεις

**Ανοικτός στίβος**

*1ος Πανελλήνιο Πρωτάθλημα Αντρών-Γυναικών, Άργος, 16/06/2012, επίδοση 8.09
*1ος Πανελλήνιο Πρωτάθλημα Νέων, Άργος, 25/06/2006, επίδοση 7.99
*1ος Πανελλήνιο Πρωτάθλημα Νέων, Λάρισσα, 19/06/2005, επίδοση 7.83
*1ος Πανελλήνιο Πρωτάθλημα Νέων, Λάρισσα, 20/06/2004, επίδοση 8.07
*1ος Πανελλήνιο Πρωτάθλημα Εφήβων, Κόρινθος, 05/07/2003, επίδοση 7.62
*2ος Πανελλήνιο Πρωτάθλημα Παίδων, Βόλος, 30/06/2001, επίδοση 7.12
*3ος Πανελλήνιο Πρωτάθλημα Αντρών-Γυναικών, Μαρούσι, 30/07/2011, επίδοση 7.93
*3ος Πανελλήνιο Πρωτάθλημα Εφήβων, Καστοριά, 29/06/2002, επίδοση 7.19

**Κλειστός Στίβος**

*1ος Πανελλήνιο Πρωτάθλημα Ανδρών, Παιανία, 27/02/2010, επίδοση 7.89
*2ος Πανελλήνιο Πρωτάθλημα Ανδρών, Παιανία, 14/02/2009, επίδοση 7.82
*3ος Πανελλήνιο Πρωτάθλημα Ανδρών, Παιανία, 21/02/2011, επίδοση 7.82

## Παραπομπές


Κατηγορία:Έλληνες αθλητές του άλματος εις μήκος
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Σαντιάγο ντε Κερέταρο

Το **Σαντιάγο ντε Κερέταρο** () ή απλά Κερέταρο, είναι η πρωτεύουσα και μεγαλύτερη πόλη της πολιτείας του Μεξικό Κερέταρο, στο κεντρικό Μεξικό. Η πόλη βρίσκεται στο μέση της διαδρομής πόλη του Μεξικού - Σαν Λουίς Ποτοσί και απέχει 100 χιλιόμετρα από το Σαν Μιγκέλ ντε Αγιέντε.  Η πόλη σύμφωνα με την απογραφή του 2010 είχε 804.663 κατοίκους και η μητροπολιτική περιοχή της πόλης είχε πληθυσμό 1.085.153 άτομα. Είναι κτισμένη σε υψόμετρο 1.820 μέτρων. Το 1996, το ιστορικό κέντρο της Κερετάρο, ανακηρύχθηκε Μνημείο Παγκόσμιας Κληρονομιάς από την UNESCO.

Η πόλη λέγεται ότι ιδρύθηκε τις 25 Ιουλίου 1531, όταν κατά τη διάρκεια μιας μάχης μεταξύ των Ισπανών και των ιθαγενών της περιοχής  έλαβε χώρα μια έκλειψη και εμφανίστηκε ο Άγιος Ιάκωβος πάνω σε ένα άσπρο άλογο και κρατούσε ένα ροζ σταυρό οδηγώντας τους ιθαγενείς της περιοχής να παραδοθούν. Στην πραγματικότητα, η Ισπανική κυριαρχία ήταν σταδιακή.
Σήμερα, η πόλη είναι μία από τις ταχύτερα αναπτυσσόμενες στη χώρα, με την οικονομική βάση της σε κλάδους όπως τα χημικά προϊόντα, τα προϊόντα χαρτιού και τα μηχανημάτα. Ως αποτέλεσμα, η πόλη και η ευρύτερη περιοχή προσελκύουν πολλούς μετανάστες από άλλα μέρη του Μεξικού. Η Κερέταρο παρουσίαζει έντονη βιομηχανική και οικονομική ανάπτυξη τα τελευταία 15 χρόνια. Η μητροπολιτική περιοχή του Κερέταρο έχει ένα από τα υψηλότερα κατά κεφαλήν εισοδήματα στο Μεξικό, με 20.000 δολάρια ΗΠΑ το 2009.

## Παραπομπές


Κατηγορία:Πόλεις του Μεξικού
Κατηγορία:Μνημεία Παγκόσμιας Κληρονομιάς στο Μεξικό
Γκέοργκ Λέσκε

Ο **Γκέοργκ Λέσκε** (γερμ. *Georg Loeschcke*, 1852-1915) υπήρξε Γερμανός κλασικός αρχαιολόγος.

## Βιογραφία
Γεννήθηκε στις 28 Ιουνίου 1852 στο Πένινγκ. Ο πατέρας του ήταν φαρμακοποιός το επάγγελμα. Πήγε σχολείο και αποφοίτησε από το γυμνάσιο το 1871. Γράφτηκε φοιτητής στο τμήμα φιλολογίας και ιστορίας στο Πανεπιστήμιο της Λειψίας, αλλά σταδιακά στράφηκε προς την αρχαιολογία. Συμφοιτητής του ήταν και ο Άντολφ Φουρτβένγκλερ, με τον οποίο σχετίστηκε φιλικά. Το 1873 πήρε μεταγραφή στο Πανεπιστήμιο της Βόννης και συνέχισε τις σπουδές του, όπου αναγορεύτηκε διδάκτωρ το 1875 με την εργασία του *De titulis aliquot Atticis quaestiones historicae*. Στη συνέχεια αφοσιώθηκε στην αρχαιολογία. Πήρε υποτροφία από το Γερμανικό Ινστιτούτο και περιηγήθηκε την Ιταλία και την Ελλάδα, μελετώντας τις αρχαίες αγγειογραφίες. Επέστρεψε στην Λειψία στα τέλη του 1878 και μαζί με τον Φουρτβένγκλερ δημοσίευσε το έργο του περί Μυκηναϊκών πήλινων αγγείων. Διορίστηκε καθηγητής κλασικής φιλολογίας το 1879 και αρχαιολογίας. Εκτός από την κλασική αρχαιότητα μελέτησε και την ιστορία των περιοχών της Βαλτικής. 

Απεβίωσε στις 26 Νοεμβρίου 1915 στο Μπάντεν-Μπάντεν.

## Συγγράμματα
* *Mykenische Thongefäße*, 1879 (από κοινού με τον Άντολφ Φουρτβένγκλερ)
* *Mykenische Vasen*, 1886 (από κοινού με τον Άντολφ Φουρτβένγκλερ)

## Παραπομπές


## Πηγές

* Ursula Heimberg: Loeschcke, Georg. In: Neue Deutsche Biographie (NDB). Band 15, Duncker & Humblot, Berlin 1987, S. 61 f.
* Johanna Kinne: *Das Akademische Kunstmuseum der Universität Bonn unter der Direktion von Georg Loeschcke von 1889 bis 1912*. Imhof, Petersberg 2004, ISBN 3-937251-55-3.
* Wolf-R. Megow, in: Reinhard Lullies (Hrsg.): *Archäologenbildnisse*. von Zabern, Mainz 1988, S. 106–107, ISBN 3-8053-0971-6.

Κατηγορία:Γερμανοί αρχαιολόγοι
Κύπελλο Ελλάδος καλαθοσφαίρισης γυναικών 2000-2001

To **[[Κύπελλο Ελλάδος καλαθοσφαίρισης γυναικών]] 2000-01** ξεκίνησε στις 1 Οκτωβρίου 2000 με τους αγώνες της πρώτης φάσης και τελείωσε στις 25 Μαρτίου 2001 με τον τελικό μεταξύ του Δ.Α.Σ. Άνω Λιοσίων και του Α.Ο. Σπόρτιγκ. Το κύπελλο κατέκτησε ο **[[Δ.Α.Σ. Άνω Λιοσίων]]** για πρώτη φορά στην ιστορία της διοργάνωσης.

## Α΄ φάση

### 1η αγωνιστική

### 2η αγωνιστική

## Β΄ φάση

### 1η αγωνιστική

### 2η αγωνιστική

## Τελική φάση

Η τελική φάση (Final Four) διεξήχθη στη Νέα Ιωνία Μαγνησίας, στις 24 και 25 Μαρτίου 2001.

### Ο κυπελλούχος

## Πηγές
*Ελληνική Ομοσπονδία Καλαθοσφαίρισης

Γυναικων 2000 2001
Κατηγορία:Καλαθοσφαίριση το 2000
Κατηγορία:Καλαθοσφαίριση το 2001
Η Φωνή της Ρωσίας

**Η Φωνή της Ρωσίας** (ρωσικά: Голос России) είναι κρατική εταιρεία πολυμέσων, που εκπέμπει σε άλλες χώρες από τις 29 Οκτωβρίου του 1929. Σήμερα Η Φωνή της Ρωσίας λειτουργεί στο Διαδίκτυο στα ρωσικά και σε άλλες 38 ξένες γλώσσες. Την ιστοσελίδα της «Φωνής της Ρωσίας», η οποία περιέχει περισσότερο από 500 τμήματα, επισκέπτονται οι χρήστες από 110 χώρες του κόσμου. Ο ραδιοσταθμός μεταδίδει εκπομπές μέσω δορυφορικών καναλιών, κινητής τηλεφωνίας, ηχητικών και βίντεο υλικών, υλικών πολυμέσων.

Εκπέμπει στα ελληνικά από τις 15 Αυγούστου του 1941. Από τον Απρίλιο του 2009 οι εκπομπές είναι διαθέσιμες στο Διαδίκτυο. Οι στόχοι της Εταιρείας είναι να παρέχει στο ακροατήριο έγκαιρες, ακριβείς και αξιόπιστες πληροφορίες για παγκόσμια γεγονότα, να γνωρίζει στην παγκόσμια κοινωνία τη ζωή στη Ρωσία. Επίσης οι στόχοι είναι να διεξάγει διάλογο με τους συμπατριώτες που ζουν στο εξωτερικό, να προωθεί τον πολιτισμό της Ρωσίας και τη ρωσική γλώσσα.

## Εξωτερικοί σύνδεσμοι
* Η φωνή της Ρωσίας στο διαδίκτυο  

Φωνη της Ρωσιας
Φωνη της Ρωσιας
Φωνη της Ρωσιας
Φωνη της Ρωσιας
Κατηγορία:Οργανώσεις ρωσικής προπαγάνδας
Chillwave

Η μουσική **Chillwave**, γνωστή και ως *glo-fi*, είναι ένα είδος indie ηλεκτρονικής μουσικής που γεννήθηκε στα μέσα της δεκαετίας του 2000 στις Η.Π.Α. Διακρίνεται από τη χρήση πολλών ηχητικών επεξεργασμένων εφέ, συνθεσάιζερ, επαναλαμβανόμενων μουσικών φράσεων (looping), ηχητικών δειγμάτων (sampling) και έντονων φιλτραρισμένων φωνητικών με απλές μελωδικές γραμμές.

Το όνομα στο είδος λέγεται ότι έδωσε ο blogger και dj του Hipster Runoff με το ψευδώνυμο Carles. Αναφέρεται στην επιρροή των μουσικών από new wave, 80s kitsch και synthpop μέσα από μία πιο lo-fi οπτική γωνία.
Η συγκεκριμένη μουσική συνδυάζει τις μουσικές τάσεις των 2000s με την 80s αισθητική.
 
Ενδεικτικά, καλλιτέχνες της chillwave είναι οι Washed Out, Neon Canyon, Twintapes, Twin Sister, Brothertiger, Neon Indian, Toro Y Moi, Small Black, Memory Tapes , Dickrave και πολλοί άλλοι.

## Παραπομπές


Κατηγορία:Μουσικά είδη
Φρίντριχ φον Τίερς

Ο **Φρίντριχ φον Τίερς** (γερμανικά: *Friedrich Max Thiersch*, αργότερα *Ritter von Thiersch*, 1852-1921) υπήρξε Γερμανός αρχιτέκτονας και ζωγράφος του Ιστορισμού με σημαντικό έργο.

## Βιογραφία
Γεννήθηκε στις 18 Απριλίου 1852 στο Μάρμπουργκ αν ντερ Λάαν. Παππούς του ήταν ο κλασικός φιλόλογος Ειρηναίος Θείρσιος. Μεγάλωσε στο Μάρμπουργκ. Μετά το απολυτήριο του γυμνασίου σπούδασε αρχιτεκτονική από το 1868 ως το 1873 στο Πολυτεχνείο της Στουτγκάρδης. Εργάστηκε αρχικά ως υπάλληλος και γρήγορα άνοιξε δικό του γραφείο. Περιηγήθηκε την Ευρώπη πολλές φορές και μελέτησε τα αρχαία μνημεία. Επέστρεψε στη Γερμανία και αναγορεύτηκε καθηγητής (Habilitation) στο Πολυτεχνείο του Μονάχου. Εγκαταστάθηκε στο Μόναχο, και έκτισε μνημειώδη κτίρια και κατασκευές σε όλη τη Γερμανία. Τιμήθηκε με τους τίτλους «φον» και «ρίττερ».

Απεβίωσε στις 23 Δεκεμβρίου 1921 στο Μόναχο. Ήταν αδελφός του καθηγητή της Αρχιτεκτονικής Άουγκουστ Τίερς και θείος του καθηγητή της κλασικής φιλολογίας Φρίντριχ Τίερς.

## Ιστορικά κτίρια (ενδεικτική εργογραφία)
* Γέφυρα Τέοντορ-Χόις (), που συνδέει το Μάιντς με τη συνοικία Μάιντς-Κάστελ του Βισμπάντεν, 1882–1885
* Κτίριο κατοικιών και εμπορικών χρήσεων, ο αποκαλούμενος «Οίκος Μπέρνχαϊμερ» (), Μόναχο, 1887–1889, επεκτάθηκε το 1909 (από κοινού με τον Μάρτιν Ντύλφερ (Martin Dülfer)).»
* Δικαστικό Μέγαρο Μονάχου (), Κάρλσπλατζ, 1891-1897
* Επέκταση του ζυθοποιείου Löwenbräu, Μόναχο, 1894
* Λουτρά του Βισμπάντεν (). Σχεδιάστηκε κατόπιν διαγωνισμού του 1898 και υλοποιήθηκε μεταξύ των ετών 1905–1907.
* Προθήκη αίθουσας συνεδριάσεων στο δημαρχείο της πόλης Φυρτ (Fürth), 1901
* Κτίριο του σημερινού Βιομηχανικού και Εμπορικού Επιμελητηρίου Μονάχου, 1899–1901
* Ευαγγελική εκκλησία της στρατιωτικής φρουράς () του Λούντβιγκσμπουργκ (Ludwigsburg), 1901-1903
* Γέφυρα του Μαξιμιλιανού (), Μόναχο, 1903–1905
* Γέφυρα του Κορνήλιου (), Μόναχο, πριν από το 1906
* Γέφυρα Ράιχενμπαχ (), Μόναχο, πριν από το 1906
* Αίθουσα Εκδηλώσεων (Festhalle) στη Φραγκφούρτη. Σχεδιάστηκε κατόπιν διαγωνισμού το 1906/1907 και ανεγέρθηκε στα 1907–1909
* Νέα κτίρια του Πολυτεχνείου του Μονάχου, ανεγέρθηκαν την περίοδο 1906–1916
* Νέο Δικαστικό Μέγαρο, Μόναχο
* Το Νέο Χρηματιστήριο του Μονάχου
* Οικία Ράινεμαν (Reinemann), Μόναχο
* «Ταφικό μνημείο για τον Φραντς και τη Φρίντα φον Λίπερχαϊντε, στο Παλαιό Κοιμητήριο του Αγίου Ματθαίου, στο Βερολίνο-Σένενμπεργκ, 1896–1897


File:Münchner Justizpalast-3.jpg|Δικαστικό Μέγαρο Μονάχου (Justizpalast München).
File:Kurhaus Wiesbaden blaue Stunde 290-L4.jpg|Λουτρά του Βισμπάντεν (Kurhaus Wiesbaden).


## Παραπομπές


## Πηγές
* Hermann Thiersch: *Friedrich von Thiersch, der Architekt (1852–1921) - ein Lebensbild.* Weidmannsche Buchhandlung, Berlin 1925.

## Ντοκιμαντέρ
* *Friedrich von Thiersch. Ein Münchner Architekt des Historismus*, Bayerischer Rundfunk 2003, Dokumentation von Bernhard Graf

## Εξωτερικοί σύνδεσμοι
* 

Κατηγορία:Γερμανοί αρχιτέκτονες
Κατηγορία:Γερμανοί ζωγράφοι
Κατηγορία:Ιστορικοί της τέχνης
Βάση της Μαντίνειας

Η **βάση της Μαντίνειας** είναι σειρά ανάγλυφων πλακών από τη Μαντίνεια. Φιλοξενούνται στο Εθνικό αρχαιολογικό Μουσείο.

## Ιστορικό του ευρήματος
Τρια ανάγλυφα ανακαλύφθηκαν το 1887 στις ανασκαφές που διενήργησε η Γαλλική Σχολή με τον Γκυστάβ Φουζέρ στη Μαντίνεια. Βρέθηκαν ανάμεσα στα ερείπια μιας Βυζαντινής εκκλησίας, στην οποία χρησίμευαν ως μαρμάρινα πλακάκια στο δάπεδο. Μεταφέρθηκαν στο Εθνικό Αρχαιολογικό Μουσείο υπό την διεύθυνση του Παναγή Καββαδία, όπου φιλοξενούνται και εκτίθενται μέχρι τις ημέρες μας.

## Περιγραφή
μικρογραφία|αριστερά|Απόλλων, Σκύθης και Μαρσύας
μικρογραφία|Τρεις Μούσες
μικρογραφία|Τρεις Μούσες
Είναι κατασκευασμένα από λευκό μάρμαρο, ίσως από τα Άνω Δολιανά κοντά στην Τεγέα. 

Το πρώτο ανάγλυφο εικονίζει στα αριστερά τον Απόλλωνα καθισμένο σε βράχο με μια μεγάλη λύρα ακουμπισμένη στο γόνατο. Είναι ντυμένος με μακρυμάνικο χιτώνα και ιμάτιο. Η κώμη καταλήγει σε μακριές μπούκλες. Στα δεξιά ένας γενειοφόρος άνδρας γυμνός παίζει τον δίαυλο. Η στάση του θυμίζει το γνωστό θέμα του Μαρσύα του Μύρωνα. Στο κέντρο του ανάγλυφου εικονίζεται ένας γενειοφόρος νεαρός άνδρας με κάλυμμα στο κεφάλι, χιτώνα με μανίκια, αναξυρίδες και υποδήματα. Κρατάει μαχαίρι στο δεξί. Από την όλη του εμφάνιση αναγνωρίζουμε το θέμα του Σκύθη δούλου που είναι έτοιμος να εκτελέσει την τιμωρία του Μαρσύα. Στις επόμενες δύο ανάγλυφες πλάκες αναγνωρίζουμε έξι από τις εννέα μούσες που κρατούν μουσικά όργανα, κυλίνδρους και παπύρους. Στο τέταρτο ανάγλυφο που λείπει πιστεύεται ότι εικονίζονταν οι υπόλοιπες τρεις μούσες.

## Ιστορική αναδρομή
Ο Παυσανίας αναφέρει στην περιγραφή της Μαντίνειας έναν διπλό ναό στην νοτιοανατολική πύλη εισόδου, του οποίου το μισό ήταν αφιερωμένο στον Ασκληπιό, το άλλο μισό δε στην Λητώ. Αναφέρει επίσης, ότι τα αγάλματα που ήταν έργα του Πραξιτέλη, ήταν τοποθετημένα σε βάση με θέμα τον αυλητή Μαρσύα με μια Μούσα. Αν και η περιγραφή αυτή δεν συμφωνεί ως προς τον αριθμό και την απόδοση του ευρήματος, πιστεύεται ότι τα τρία ανάγλυφα μαζί με ένα τέταρτο που δεν έχει βρεθεί ήταν αυτά που διακοσμούσαν την βάση που αναφέρει ο Παυσανίας.

## Πηγές

* 
* 

Κατηγορία:Αρχαϊκή τέχνη
Κατηγορία:Εθνικό Αρχαιολογικό Μουσείο Αθηνών
Κατηγορία:Αρχαιολογικά ευρήματα στην Αρκαδία
Γκυστάβ Φουζέρ

Ο **Γκυστάβ Φουζέρ** (γαλλ. *Gustave Fougères*, 24 Απριλίου 1863 - 7 Δεκεμβρίου 1927) ήταν Γάλλος κλασικός αρχαιολόγος.

## Βιογραφία
Γεννήθηκε στις 24 Απριλίου 1863. Σπούδασε στην «École normale supérieure» και διορίστηκε στην Γαλλική Σχολή Αθηνών το 1885. Διενήργησε μελέτες στην Θεσσαλία και Μικρά Ασία. Διεύθυνε ανασκαφές στο γυμναστήριο της Δήλου το 1886 και στην Μαντίνεια το 1887-1888. Δίδαξε στην Λιλ και στο Παρίσι. Περιηγήθηκε αρκετές φορές την Ελλάδα και δημοσίευσε τον αρχαιολογικό οδηγό «*Guide de la Grèce*». Διετέλεσε διευθυντής της Γαλλικής Σχολής στην Αθήνα το 1913, και διενήργησε ανασκαφές στη Δήλο και στους Φιλίππους. Αναγκάστηκε να διακόψει τις εργασίες του λόγω του Α' Παγκοσμίου Πολέμου. Δίδαξε αρχαιολογία στην Σορβόνη από το 1919. 

Τιμήθηκε με το μετάλλιο στρατιωτικής αξίας Ά Τάξεως για τις υπηρεσίες του προς το Ελληνικό Ναυτικό. 

Απεβίωσε στις 7 Δεκεμβρίου 1927.

## Δημοσιεύσεις
* *Mantinée et l'Arcadie Orientale*, 1898
* *Sélinonte*, 1910
* *Guide de la Grèce*, Guides Joanne, 2e édition, 1911

## Παραπομπές


## Πηγές
* Gustave Fougères (1863-1927), Bulletin de correspondance hellénique, 1928, vol. 52, p. 1-2, dans Persée, revues scientifiques

Κατηγορία:Γάλλοι αρχαιολόγοι
Κατηγορία:Μέλη της Γαλλικής Σχολής Αθηνών
Μεσοποταμία Καστοριάς

Η **Μεσοποταμία** ή **Μεσοποταμιά** είναι ορεινή κωμόπολη της Περιφερειακής Ενότητας Καστοριάς στη Μακεδονία. Διοικητικά ανήκει στη Δημοτική Ενότητα Μεσοποταμίας του Δήμου Καστοριάς, στη Δυτική Μακεδονία.

## Γενικά στοιχεία
Η Μεσοποταμιά βρίσκεται στα βορειοδυτικό άκρο της περιφερειακής ενότητας, σε υψόμετρο 700 μέτρα, 12 χιλιόμετρα νοτιοδυτικά της πόλης της Καστοριάς. Την ονομασία της οφείλει στο γεγονός ότι βρέχεται από δύο παραποτάμους του Αλιάκμονα. Σύμφωνα με την απογραφή του 2011, έχει 2.099 κατοίκους. Στην τοπική κοινότητα ανήκει επίσης ο οικισμός Κολοκυνθού με 744 κατοίκους, διαμορφώνοντας το πληθυσμό της στους 2.955 κατοίκους.

Στον οικισμό υπάρχει Γενικό Λύκειο, Γυμνάσιο, Δημοτικό σχολείο και δύο Νηπιαγωγεία. Στην Μεσοποταμία λειτουργεί κέντρο υγείας για τις ανάγκες των κατοίκων των γύρω περιοχών. Στα δύο χιλιόμετρα, έξω από την Μεσοποταμία βρίσκεται το δάσος Μεσοποταμίας, όπου οργανώνονται κατά τους ανοιξιάτικους και καλοκαιρινούς μήνες διάφορες τοπικές εκδηλώσεις.

## Ιστορικά στοιχεία
Το χωριό φαίνεται να κατοικήθηκε από τον 15ο αιώνα, έντεκα χιλιόμετρα δυτικά της Καστοριάς. Η Μεσοποταμία χτίστηκε στο κέντρο της πεδιάδας μεταξύ των ποταμών Αλιάκμονα και Βροχοπόταμου, που πηγάζει από την κορυφή του όρους Αλεβίτσα της οροσειράς του Γράμμου.

Στο τέλος του 19ου αιώνα υπήρχε ένα τζαμί και δύο χριστιανικές εκκλησίες, ενώ υπήρχε οθωμανικό, ελληνικό και βουλγάρικο σχολείο. Η μουσουλμανική γειτονιά καταλάμβανε το δυτικό τμήμα του χωριού, ενώ η ορθόδοξη χριστιανική το ανατολικό. Το τζαμί βρισκόταν στο μέρος όπου χτίστηκε το κοινοτικό κτίριο μετά τον Α' Βαλκανικό Πόλεμο, ενώ υπήρχαν δύο εκκλησίες, η εκκλησία του Αγίου Δημητρίου και του Αγίου Κωνσταντίνου και Ελένης.

Ο Φρανσουά Πουκεβίλ (Pouqueville)  το αναφέρει το 1826 ως «κεφαλοχώρι με εκατό εστίες», ενώ ο A.Synvet ως Tcetorok με 1.800 χριστιανούς ορθόδοξους και o Σχινάς το 1886 ως Τσετιρόκι Καστορίας: «Χωρίον έχον 110 οικογενείας χριστιανών και Οθωμανών, εκκλησίαν, τέμενος, 2 χάνια 120 κτηνών και υδρευόμενον εκ του παραρρέοντος ποταμού της Όσανης» Το 1913 αριθμεί 888 άτομα (436 άρρενες και 452 θήλεις) [Απαρίθμηση 1913] και το 1918 αποτέλεσε ομώνυμη κοινότητα ως Τσετεράκη (Τσετιράκη) Καστορίας, ενώ μετά την ελληνοτουρκική ανταλλαγή πληθυσμών το 1926 έγινε μικτός οικισμός γηγενών και προσφύγων. Μέχρι το 1926 εγκαταστάθηκαν 141 προσφυγικές οικογένειες Ελλήνων κυρίως από τον Πόντο (594 άτομα) από την ΕΑΠ, ενώ το 1926 «Η κοινότης Τσετιρακίου», μετονομάζεται εις κοινότητα Μεσοποταμίας».

## Προσωπικότητες
* Βασίλης Δωρόπουλος, ζωγράφος και γλύπτης
* Γιώργος Αμανατίδης, Ποδοσφαιριστής
* Ανέστης Αφεντουλίδης, Ποδοσφαιριστής

## Παραπομπές


## Εξωτερικοί σύνδεσμοι
* ιστολ. Χάρτης και φωτογραφίες από το Panoramio
* s:fr:Livre:Les Grecs de l’Empire Ottoman.djvu Το περιεχόμενο του βιβλίου του Α.Synvet (1878)

Κατηγορία:Κωμοπόλεις της περιφερειακής ενότητας Καστοριάς
Κατηγορία:Δήμος Καστοριάς
Κύπελλο Ελλάδος καλαθοσφαίρισης γυναικών 1999-2000

To **[[Κύπελλο Ελλάδος καλαθοσφαίρισης γυναικών]] 1999-2000** ξεκίνησε στις 26 Σεπτεμβρίου 1999 με τους αγώνες της πρώτης φάσης και τελείωσε στις 23 Απριλίου 2000 με τον τελικό μεταξύ του Παναθηναϊκού και του Απόλλωνα Πτολεμαΐδας. Από τη σεζόν αυτή εφαρμόστηκε μια καινοτομία, η οποία καθιερώθηκε. Αντί ο τελικός να γίνει σε ουδέτερη έδρα, διεξήχθη τελική φάση σε μορφή Final Four με τη διεξαγωγή των δύο ημιτελικών, του μικρού και του μεγαλου τελικού σε μια πόλη. Το πρώτο φάιναλ-φορ του Κυπέλλου έγινε στις Σέρρες, στις 22 και 23 Απριλίου. Το κύπελλο κατέκτησε ο **[[Παναθηναϊκός (καλαθοσφαίριση γυναικών)|Παναθηναϊκός ]]** για πρώτη φορά στην ιστορία της διοργάνωσης.

## Α΄ φάση

## Β΄ φάση

### 1η αγωνιστική

### 2η αγωνιστική

## Τελική φάση

Η τελική φάση διεξήχθη για πρώτη φορά σε μορφή Final Four στις Σέρρες, στις 22 και 23 Απριλίου 2000.

### Ο κυπελλούχος

## Πηγές
*Ελληνική Ομοσπονδία Καλαθοσφαίρισης

Γυναικων 1999 2000
Κατηγορία:Καλαθοσφαίριση το 1999
Κατηγορία:Καλαθοσφαίριση το 2000
Έφιππη θέση (πάλη)

Η έφιππη θέση ή θέση μάουντ (αγγλικά: mount) είναι μία θέση κυριαρχίας στη μάχη εδάφους στην οποία ό ένας μαχητής που βρίσκεται από πάνω κάθεται "καβάλα" στον κορμό του αντίπαλού του με ανοιχτά τα πόδια και έχοντας πρόσωπο προς το κεφάλι του. Είναι εξαιρετικά πλεονεκτική και ευνοϊκή θέση για τον επάνω μαχητή για πολλούς λόγους. Μπορεί να χτυπήσει τον αντίπαλο του με σημαντική ένταση και ορμή εκμεταλλευόμενος την ώθηση από την βαρύτητα και όλο το εύρος της κίνησης την ίδια στιγμή που ο μαχητής από κάτω περιορίζεται από το έδαφος και τον αντίπαλό του. Άλλο ένα πλεονέκτημα είναι ότι μπορεί να εφαρμόσει πλήθος λαβών εξάρθρωσης ή πνιγμού, κάτι που για τον από κάτω δεν είναι εφικτό, του οποίου η κορυφαία προτεραιότητα είναι να ανατρέψει τον από πάνω και να μεταβεί σε κάποια καλύτερη θέση, όπως αυτή της επιφυλακής με αυτόν από πάνω.

## Παραλλαγές
Όταν τα πόδια του επάνω μαχητή είναι πάνω από το στήθος του αντιπάλου του, η θέση ονομάζεται **ψιλή έφιππη θέση** (hight mounted position) ενώ αντιθέτως όταν είναι στο ισχίο λέγεται **χαμηλή έφιππη θέση** (low mount). Η πρώτη μπορεί να χρησιμοποιείηθεί για να εγκλοβίσει το χέρι του αντιπάλου στην άρθρωση του γονάτου έτσι ώστε να τον εμποδίσει να αμυνθεί αποτελεσματικά. Αυτή η κίνηση ωστόσο αυξάνει τον κίνδυνο *να δραπετεύσει ο αντίπαλος κάτω από τα πόδια* του επάνω μαχητή. Από την άλλη μεριά μια πολύ χαμηλή έφιππη θέση έχει ως αποτέλεσμα ο αντίπαλος να μπορεί *να σηκώσει τον κορμό του πάνω* και να ανατρέψει τον επάνω μαχητή παιρνώντας σε θέση επιφυλακής με εκείνον από πάνω. Μία άλλη παραλλαγή είναι η **αντίστροφη έφιππη θέση** στην οποία ο επάνω μαχητής έχει πρόσωπο προς τα πόδια του από κάτω. Αυτή η θέση μπορεί να χρησιμοποιηθεί για την μετάβαση σε λαβές εξάρθρωσης των αρθρώσεων των κάτω άκρων. Υπάρχει ακόμη μία παραλλαγή ή **Ζ έφιππη θέση** στην οποία το ένα γόνατο του επάνω μαχητή βρίσκεται δίπλα στο κεφάλι του αντιπάλου του ενώ την ίδια στιγμή το άλλο πόδι περνάει κάτω από την ομοπλάτη του από κάτω μαχητή σχηματίζοντας έτσι το γράμμα ζήτα. Χρησιμοποιείται για να αυξήσει την πίεση στην θωρακική κοιλότητα του αντιπάλου και ως προστάδιο για ορισμένες λαβές, όπως το κλείδωμα του χεριού. 

## Παραπομπές


Κατηγορία:Πάλη
Σάββας Τσιμπόγλου

Ο **Σάββας Τσιμπόγλου** είναι Έλληνας συνδικαλιστής και πολιτικός.

## Βιογραφικό
Γεννήθηκε στον Πειραιά όπου και κατοικεί μέχρι σήμερα. Είναι παντρεμένος και έχει δύο γιους. Εργάστηκε ως μηχανικός σε εμπορικά πλοία από την ηλικία των 19 ετών. Το 2004, σταμάτησε την εργασία του για να ασχοληθεί με τον συνδικαλισμό. Είναι μέλος της Πανελλήνιας Ένωσης Μηχανικών Εμπορικού Ναυτικού (ΠΕΜΕΝ), κομματικό στέλεχος του Κομμουνιστικού Κόμματος Ελλάδας (ΚΚΕ) και του Πανεργατικού Αγωνιστικού Μετώπου (ΠΑΜΕ).

Ανέλαβε τη θέση του προέδρου της Πανελλήνιας Ένωσης Μηχανικών Εμπορικού Ναυτικού (ΠΕΜΕΝ) τον Σεπτέμβριο του 2004, αντικαθιστώντας τον Γ. Τούσσα, ο οποίος εξελέγη ευρωβουλευτής του ΚΚΕ. Ο ίδιος ήταν υποψήφιος βουλευτής του ΚΚΕ στην Α΄ Πειραιώς στις εθνικές εκλογές του 2009.

## Πηγές
* 

## Εξωτερικοί σύνδεσμοι
* 

Κατηγορία:Έλληνες κομμουνιστές
Κατηγορία:Έλληνες ναυτικοί
Κατηγορία:Έλληνες πολιτευτές
Κατηγορία:Έλληνες συνδικαλιστές
Κύπελλο Ελλάδος καλαθοσφαίρισης γυναικών 1998-1999

To **[[Κύπελλο Ελλάδος καλαθοσφαίρισης γυναικών]] 1998-99** ξεκίνησε στις 20 Σεπτεμβρίου 1998 με τους αγώνες της πρώτης φάσης και τελείωσε στις 24 Μαρτίου 1999 με τον τελικό που έγινε στην Αγία Βαρβάρα Αττικής μεταξύ του Α.Ο. Σπόρτιγκ και του Θρίαμβου Νέου Κόσμου. Το κύπελλο κατέκτησε ο **[[Α.Ο. Σπόρτιγκ]]** για δεύτερη φορά στην ιστορία της διοργάνωσης.

## Α΄ φάση

## Β΄ φάση

### 1η αγωνιστική

### 2η αγωνιστική

### 3η αγωνιστική

## Γ΄ φάση

## Προημιτελικοί

## Ημιτελικοί

## Τελικός

Ο τελικός διεξήχθη στις 24 Μαρτίου 1999 στην Αγία Βαρβάρα Αττικής.

### Ο κυπελλούχος

## Πηγές
*Ελληνική Ομοσπονδία Καλαθοσφαίρισης

Γυναικων 1998 1999
Κατηγορία:Καλαθοσφαίριση το 1998
Κατηγορία:Καλαθοσφαίριση το 1999
Γκαμπριέλε Ντ' Ανούντσιο

Ο **Γκαμπριέλε Ντ' Αννούντσιο** (*Gabriele D'Annunzio*, 12 Μαρτίου 1863 – 1 Μαρτίου 1938) ήταν Ιταλός ποιητής, δημοσιογράφος, δραματουργός, και στρατιώτης κατά την διάρκεια του Α΄ Παγκοσμίου Πολέμου. Ήταν επιφανής Ιταλός εθνικιστής. Ο ρόλος του στην πολιτική είναι αμφιλεγόμενος λόγω την επιρροής του στον ιταλικό φασισμό και της ιδιότητάς του ως υποτιθέμενου προπομπού του Μπενίτο Μουσολίνι.

Υπήρξε ένας από τους περιφημότερους ποιητές της εποχής του, επηρέασε γενιές Ιταλών συγγραφέων και προκάλεσε έντονες εντυπώσεις σε όλη την Ευρώπη. 

Για την αεροπορική του δράση στον Α΄ Παγκόσμιο Πόλεμο, που του στοίχισε την απώλεια της όρασης από το ένα μάτι, την προπαγανδιστική του πτήση υπεράνω της εχθρικής Βιέννης και την εν συνεχεία κατάληψη του Φιούμε (σήμερα Ριέκα), που οργάνωσε και εκτέλεσε επί κεφαλής ατάκτων, θεωρήθηκε εθνικός ήρωας της Ιταλίας. 

Η ποιητική του φήμη συναγωνιζόταν αυτήν των ερωτικών και συγγραφικών σκανδάλων του.

## Έργα

### Ποιητικές συλλογές
**Canto novo* (*Νέο τραγούδι*, 1882)
**Elegie romane* (*Ρωμαϊκά ελεγεία*, 1892)
**Poema paradisiaco* (*Παραδείσιο ποίημα*, 1893)
**Laudi del cielo, del mare, della terra e degli eroi* (*Ύμνοι του ουρανού, της θάλασσας, της γης και των ηρώων*, 1903–1912)

### Τραγωδίες
**La città morta* (*Η νεκρή πόλη*, 1899) 
**La Gioconda* (*Τζοκόντα*, 1899)  
**Francesca da Rimini* (*Φραντσέσκα ντα Ρίμινι*, 1902) 
**L'Etiopia in fiamme* (*Η Αιθιοπία στις φλόγες*, 1904) 
**La figlia di Jorio* (*Η κόρη του Ιόριο*, 1904) 
**La fiaccola sotto il moggio* (*Ο λύχνος υπό τον μόδιο*ν, 1905) 
**La nave* (*Το πλοίο*, 1908) 
**Fedra* (*Φαίδρα*, 1909) 
**Le Martyre de Saint-Sébastien* (γαλλ. *Το μαρτύριο του Αγίου Σεβαστιανού*, 1911)

### Μυθιστορήματα
**Il piacere* (*Η ηδονή*, 1889)
**Giovanni Episcopo* (1891) ― ελλην. μετάφρ. Πέτρος Πικρός, "ΘΕΩΡΙΑ"
**L'innocente* (Ο αθώος, 1892) ― ελλην. μετάφρ. Στ. Πρωταίος, "ΜΑΓΓΑΝΙΑ"
**Il trionfo della morte* (*Ο θρίαμβος του θανάτου*, 1894)
**Le vergini delle rocce* (*Οι παρθένες των βράχων*, 1895)
**Il fuoco* (*Η φωτιά*, 1900)
**Forse che sì forse che no* (*Ίσως ναι, ίσως όχι*, 1910)

### Διηγήματα
**Terra vergine* (*Παρθένα γη*, 1882)
**Le novelle della Pescara* (*Τα διηγήματα της Πεσκάρας*, 1884–1886) ― ελλην. μετάφρ. Γερ. Σπαταλάς, "ΧΑΡΑΥΓΗ"
## Ταινίες
**[[Cabiria]]* - 1912 , Σεναριογράφος
**D'Annunzio*, 1985 σκηνοθεσία Σέρτζιο Νάσκα, ταινία για τις ρομαντικές σχέσεις του ποιητή
**L'innocente*, 1976, σκηνοθεσία Λουκίνο Βισκόντι, ταινία βασισμένη στο έργο του *L'innocente* (*Ο αθώος*, 1892)

## Παραπομπές


## Εξωτερικοί σύνδεσμοι

Κατηγορία:Ιταλοί ποιητές
Κατηγορία:Ιταλοί μυθιστοριογράφοι
Κατηγορία:Ιταλοί διηγηματογράφοι
Κατηγορία:Ιταλοί θεατρικοί συγγραφείς
Κατηγορία:Ιταλοί στρατιωτικοί
Κατηγορία:Φασίστες
Ανς ντυ Με

Το **Ανς ντυ Με** (γαλλικά: Anse du Mé) είναι ένα χωριό της Δομινίκας. Έχει πολύ μικρό πληθυσμό.

## Γεωγραφία
Το Ανς ντυ Με βρίσκεται βορειοανατολικά της Δομινίκας στην ενορία του Αγίου Ανδρέα, νοτιοδυτικά της πόλης Χάμπστεντ και νοτιοανατολικά της Τιμπώ.

## Δείτε επίσης
* Κατάλογος οικισμών της Δομινίκας

## Εξωτερικοί σύνδεσμοι

Ανς ντυ Με
Ανς ντυ Με
Διεθνιστικό Επαναστατικό Κόμμα Ελλάδας

Το **Διεθνιστικό Επαναστατικό Κόμμα Ελλάδας** (**ΔΕΚΕ**) ήταν ελληνικό μεταπολεμικό πολιτικό κόμμα. Υπήρξε μετεξέλιξη ενός άλλου τροτσκιστικού κομμουνιστικού κόμματος, του Διεθνιστικού Κομμουνιστικού Κόμματος Ελλάδας (ΔΚΚΕ), τον Οκτώβρη του 1944. Η μετονομασία έγινε μετά από διάσπαση του ΔΚΚΕ και τα μέλη που μείνανε σε αυτό (Στίνας, Καστοριάδης, Ταμτάκος κ.α.) πιστεύανε ότι: «*η λέξη κομμουνιστής στην εποχή μας είναι ο πιο λυσσαλέος σωβινιστής...ο προδότης της εργατικής τάξης*» και δεν έπρεπε να χρησιμοποιείται. Όπως όλες οι τροτσκιστικές οργανώσεις θεωρούσε ότι ήταν το Ελληνικό τμήμα της 4ης Διεθνούς. Μετά το τέλος του Β΄ Παγκοσμίου Πολέμου, τα μέλη της θα ενταχθούν το 1946 στο Κομμουνιστικό Διεθνιστικό Κόμμα Ελλάδας (ΚΔΚΕ).

## Παραπομπές


Κατηγορία:Πρώην κομμουνιστικά κόμματα της Ελλάδας
Τιμπώ

Η **Τιμπόντ** () είναι χωριό της Δομινίκας. Βρίσκεται στον Άγιο Ανδρέα. Βρίσκεται βορειοανατολικά της Δομινίκας και βόρεια του Αγίου Ανδρέα. Έχει πληθυσμό 500 κατοίκων (2001).

## Τοπωνύμιο
Η Τιμπόντ ονομάστηκε από τους Γάλλους Τιμπόντ, από το μικρό νησάκι του.

## Γεωγραφία
Η Τιμπόντ βρίσκεται βορειοανατολικά της Δομινίκας και βόρεια του Αγίου Ανδρέα. Βρίσκεται ανατολικά του Σάντουιτς Μπέυ και βορειοανατολικά του Παιξ Μπους.

## Δείτε επίσης
* Κατάλογος οικισμών της Δομινίκας

## Εξωτερικοί σύνδεσμοι

Τιμποντ
Τιμποντ
Καλιμπισί

Η **Καλιμπισί** (αγγλικά: Calbishie) είναι ένα χωριό της Δομινίκας. Βρίσκεται στον Άγιο Ανδρέα και έχει πληθυσμό 894 κατοίκων (2012).

## Γεωγραφία
Η Καλιμπισί βρίσκεται βορειοανατολικά της Δομινίκας και βόρεια του Αγίου Ανδρέα. Βρίσκεται ανατολικά του Χάμπστεντ και πολύ κοντά στην Τιμπώ

## Δείτε επίσης
* Κατάλογος οικισμών της Δομινίκας

## Παραπομπές


## Εξωτερικοί σύνδεσμοι

Καλιμπισί
Καλιμπισί
Βιέιγ Καζ

Η **Βιέιγ Καζ** (Γαλλικά: Vieille Case) είναι ένα χωριό της Δομινίκας. Βρίσκεται στον Άγιο Ανδρέα. Βρίσκεται βορειοανατολικά της Δομινίκας και βόρεια του Αγίου Ανδρέα. Έχει πληθυσμό 726 κατοίκων (2001).

Όταν οι Ευρωπαίοι πρωτοπάτησαν στην περιοχή, έζησαν μαζί με τους κατοίκους της Καραϊβικής. Σήμερα, οι κάτοικοι του χωριού είναι Καραϊβικοί, Γάλλοι μετανάστες και Αφρικανοί έμποροι.

Στην Βιέιγ Καζ γυρίστηκε η γνωστή ταινία "Πειρατές της Καραϊβικής".

Η Βιέιγ Καζ ήταν ο τόπος γέννησης των πολιτικών της Δομινίκας Εντουάρντ Ολιβέρ ΛεΜπλανκ (Edward Oliver LeBlanc) και Ρούζβελ Σκέρριτ (Roosevelt Skerrit). Ο Ρούζβελτ Σκέρριτ είναι ο πρωθυπουργός της Δομινίκας.

## Γεωγραφία
Η Βιέιγ Καζ βρίσκεται βορειοανατολικά της Δομινίκας και βόρεια του Αγίου Ανδρέα. Βρίσκεται νότια του κόλπου Οτρού.

## Άποψη

Το κέντρο του χωριού λέγεται "Κάτω από το Μάνγκο". Ονομάστηκε έτσι από το δέντρο μάνγκο που βρίσκεται εκεί. Υπάρχουν πολλά μαγαζιά. Επίσης υπάρχουν πολλά εστιατόρια. Η Βιέιλ Κέις έχει μια μικρή αγορά στην άκρη του "Κάτω από το Μάνγκο" που πουλάει μερικά από αυτά που φέρνουν οι αγρότες. Ένα άλλο μαγαζί είναι το Άννα'ς και πουλάει λαχανικά, φρούτα και ψητά κοτόπουλα. Υπάρχουν δύο παραλίες στην Βιέιγ Καζ: η Ο Παρκ που χρεισημοποιείται για κολύμπι και η Ο Του που χρησιμοποιείται για ψάρεμα.

## Εκκλησίες
Η Καθολική Εκκλησία κατεδαφίστηκε το 2005 από σεισμό. Τότε χωρίστηκε στη μέση

## Παραλίες
Στην Βιέιλ Κέις υπάρχουν δύο παραλίες. Η μία λέγεται Ο Παρκ (Au Parc) και η άλλη Ο Τρου (Au Trout). Η Ο Παρκ χρεισιμοποιείται για κολύμπι και η Ο Τρου για ψάρεμα.

## Σημαντικά πρόσωπα
thumb|right|250px|Ο Ρούζβελτ Σκέρριτ, πρωθυπουργός της Δομινίκας

Η Βιέιγ Καζ ήταν ο τόπος γέννησης των πολιτικών της Δομινίκας Εντουάρντ Ολιβέρ ΛεΜπλαν (Edward Oliver LeBlanc) και Ρούζβελ Σκέρριτ (Roosevelt Skerrit). Ο Ρούζβελτ Σκέρριτ είναι ο πρωθυπουργός της Δομινίκας.

## Ονόματα
Τα περισσότερα ονόματα των οικογενειών της Βιέιγ Καζ είναι τα ακόλουθα:

* Χάμιλτον
* Τζόζεφ
* Λε Μπλαν
* Ρογιέ
* Σιμάν

## Γεωπονία
Ψηλά στα βουνά της Βιέιγ Καζ βρίσκεται το "Λα Βι Ντους" (La Vie Douce), που σημαίνει *Η γλυκιά ζωή*. Εκεί καλλιεργείται πιπερόριζα, πιπέρι, γιαμ και μπανάνες. Η καλλιέργεια χρησιμοποιείται κυρίως σαν επάγγελμα. Η Βιέιγ Καζ έχει μια μικρή αγορά στην άκρη του "Κάτω από το Μάνγκο" που πουλάει μερικά από αυτά που φέρνουν οι αγρότες.

## Εκπαίδευση
Υπάρχει μόνο ένα σχολείο στην Βιέιγ Καζ. Κάποια σχολεία που βρίσκονται κοντά στην Βιέιγ Καζ είναι:

* Ντουμπλάν
* Δομινίκα Σέβενθ Ντέι Αντβέντις
* Καϊρί (μουσικό σχολείο) 
* Ντέστινι Πρι

## Δείτε επίσης
* Κατάλογος οικισμών της Δομινίκας

## Παραπομπές


## Εξωτερικοί σύνδεσμοι

Βιέιλ Κέις
Βιέιλ Κέις
Ρωμαϊκός χαιρετισμός

[right|thumb|''[Ο όρκος των Ορατίων (Ζακ-Λουί Νταβίντ)|Ο όρκος των Ορατίων* (1784), από τον [[Ζακ-Λουί Νταβίντ]]]]
Ο *'ρωμαϊκός χαιρετισμός''' (saluto romano) είναι χαιρετισμός στον οποίο το δεξί χέρι εκτείνεται ευθεία και μπροστά με την παλάμη στραμένη προς τα κάτω, και το χέρι υψωμένο σε κάποια γωνία, ή σε άλλες εκδοχές παράλληλο με το έδαφος.

Ο συγκεκριμένος χαιρετισμός, αναφέρεται σαν «αρχαιοελληνικός» ή «δωρικός». Κυρίαρχη επιρροή αποτέλεσε ο πίνακας «Ο όρκος των Ορατίων» του 18ου αιώνα. Πρόκειται για τον κοινώς αποδεκτό σήμερα σαν φασιστικό χαιρετισμό. Ο χαρακτηρισμός αυτός δίδεται κατόπιν της χρήσεως διάφορων παραλλαγών της συγκεκριμένης κίνησης από διάφορα κινήματα υπερεθνικιστικού, ρατσιστικού ή φασιστικού χαρακτήρα (Γερμανοί Ναζί, Ιταλοί φασίστες, Βραζιλιάνοι ιντεγκραλιστές, Καθεστώς 4ης Αυγούστου). Επίσης χρησιμοποιήθηκε ως "Ολυμπιακός χαιρετισμός" στους Ολυμπιακούς Αγώνες στο Παρίσι το 1924.

## Σημειώσεις


Κατηγορία:Ρωμαϊκός πολιτισμός
Κατηγορία:Χειρονομίες σεβασμού
Κατηγορία:Χαιρετισμοί